**КОМИ РЕСПУБЛИКАСА ЙÖЗÖС ВЕЛÖДАН МИНИСТЕРСТВОЛÖН**

**ТШÖКТÖД**

**«Коми Республика мутасын велöдан учреждениеяс, кодъяслöн эм государственнöй аккредитация (федеральнöй велöдан учреждениеяс да вылыс тшупöда да вузбöрса уджсикасö велöдан учреждениеяс кындзи), велöдчан да (либö) квалификация тшупöд йылысь государственнöй образеца документ бланокъясöн могмöдöм» Коми Республикаса йöзöс велöдан министерстволысь государственнöй мог олöмö пöртан административнöй регламент вынсьöдöм йылысь**

Тшöкта:

1. Вынсьöдны «Коми Республика мутасын велöдан учреждениеяс, кодъяслöн эм государственнöй аккредитация (федеральнöй велöдан учреждениеяс да вылыс тшупöда да вузбöрса уджсикасö велöдан учреждениеяс кындзи), велöдчан да (либö) квалификация тшупöд йылысь государственнöй образеца документ бланокъясöн могмöдöм» Коми Республикаса йöзöс велöдан министерстволысь государственнöй мог олöмö пöртан административнöй регламент.

2. Тайö тшöктöдсö олöмö пöртöм бöрся видзöдны кута ачым.

Министрлысь могъяс олöмö пöртысь С.Н. Козлов

Сыктывкар

2009 вося август 11 лун

195 №

Вынсьöдöма

Коми Республикаса йöзöс велöдан министерстволöн

2009 во август 11 лунся 195 №-а

 тшöктöдöн

Коми Республика мутасын велöдан учреждениеяс, кодъяслöн эм государственнöй аккредитация (федеральнöй велöдан учреждениеяс да вылыс тшупöда да вузбöрса уджсикасö велöдан учреждениеяс кындзи), велöдчан да (либö) квалификация тшупöд йылысь государственнöй образеца документ бланокъясöн могмöдöм кузя государственнöй мог збыльмöдан АДМИНИСТРАТИВНÖЙ РЕГЛАМЕНТ

**1. Панас**

1.1. Коми Республика мутасын велöдан учреждениеяс, кодъяслöн эм государственнöй аккредитация (федеральнöй велöдан учреждениеяс да вылыс тшупöда да вузбöрса уджсикасö велöдан учреждениеяс кындзи), велöдчан да (либö) квалификация тшупöд йылысь государственнöй образеца документ бланокъясöн могмöдöм кузя государственнöй мог збыльмöдан административнöй регламент (водзö – административнöй регламент)лöсьöдöма сы могысь, медым:

бурмöдны Коми Республика мутасын велöдан учреждениеяс, кодъяслöн эм государственнöй аккредитация (федеральнöй велöдан учреждениеяс да вылыс тшупöда да вузбöрса уджсикасö велöдан учреждениеяс кындзи), велöдчан да (либö) квалификация тшупöд йылысь государственнöй образеца документ бланокъясöн могмöдöм кузя государственнöй мог збыльмöдöмсö;

лöсьöдны участвуйтысьяслы Коми Республика мутасын велöдан учреждениеясöс документ бланокъясöн могмöдiгöн бур условиеяс;

индыны велöдан учреждениеяслысь шыöдчöмъяс видлалöм да документ бланокъяс сетöм кузя уджмогъяс збыльмöдiгöн действиеяслысь (административнöй процедураяслысь) кадколаст да сьöрсьöн-бöрсьöн мунанног.

1.2. Тайö Административнöй регламентлысь могъяс збыльмöдiгöн вöдитчöны татшöм терминъясöн:

**велöдчöм йылысь документ** – тайö велöдчан да (либö) квалификация тшупöд йылысь государственнöй образеца документ, мый эскöдсьö велöдан учреждениеса печатьöн да сетсьö велöдан учреждениеяслы, кодъяслöн эм государственнöй аккредитация да збыльмöдö общеобразовательнöй (школаöдз велöдöм кындзи) да уджсикасö велöдан уджтасъяс, сетöны государственнöй (итогöвöй) аттестация прöйдитысь йöзлы.

**шыöдчысь** – Коми Республикаса йöзöс велöдöмöн веськöдлан муниципальнöй орган, Коми Республика мутасын государственнöй общеобразовательнöй учреждение, бать-мамтöм челядьлы да бать-мам дöзьöртöг кольöм челядьлы учреждение, школа-интернат торъя (коррекционнöй) общеобразовательнöй учреждение, улыс тшупöда уджсикасö велöдан учреждение, шöр тшупöда уджсикасö велöдан учреждение, кодi шыöдчö Коми Республикаса йöзöс велöдан министерствоö документ бланокъяс босьтöм могысь;

**документ бланокъяс ньöбöм вылö заказ иналöм** – тайö поставщик бöрйöм кузя процедура, медым кырымавны сыкöд документ бланокъяс ньöбöм вылö государственнöй контрактъяс.

1.3. Коми Республика мутасын велöдан учреждениеяс, кодъяслöн эм государственнöй аккредитация (федеральнöй велöдан учреждениеяс да вылыс тшупöда да вузбöрса уджсикасö велöдан учреждениеяс кындзи), велöдчан да (либö) квалификация тшупöд йылысь государственнöй образеца документ бланокъясöн могмöдöм кузя государственнöй могыс збыльмöдсьö:

Россия Федерацияса Оланподув серти;

Россия Федерацияса гражданскöй кодекс серти;

Россия Федерацияса бюджетнöй кодекс серти;

«Велöдчöм йылысь» 1992 во июль 10 лунся 3266-1 №-а Россия Федерацияса Оланпас серти (2007 во июнь 30 лунся редакцияын) («Россия Федерацияса народнöй депутатъяслöн съездса да Россия Федерацияса Медвылыс Сöветлöн ведомосьтъяс, 1992, июль 30 лун, 30 №);

«Государственнöй да муниципальнöй коланлун вылö вузöс вайöм, уджъяс вöчöм, услугаяс сетöм выдö заказъяс иналöм йылысь» 2005 во июль 21 лунся 94-ФЗ №-а Федеральнöй оланпас серти (2007 во июль 24 лунся редакцияын), («Российскöй газет», 2005, июнь 28 лун, 163 №);

«Конкуренция дорйöм йылысь» 2006 во июль 26 лунся 135-ФЗ №-а Федеральнöй оланпас серти (2008 во ноябр 8 лунся редакцияын) («Российскöй газет», 2006, июль 27 лун, 162 №);

«Аукцион серти заказъяс иналöм вылö вузöс (удж, услуга) лыддьöг» Россия Федерацияса Правительстволöн 2007 во май 15 лунся 609-Р №-а тшöктöм серти («Россия Федерацияса законодательстволöн собрание», 2007, май 21 лун);

«Öтувъя велöдчöм, шöр (тырвыйö) велöдчöм йылысь государственнöй образеца документ да VIII сикаса торъя (коррекционнöй) общеобразовательнöй школа, общеобразовательнöй учреждениеса торъя (коррекционнöй) класс помалöм йылысь документ бланок формаяс вынсьöдöм йылысь» Россия Федерацияса йöзöс велöдан да наука министерстволöн 2006 во декабр 4 лунся 297 №-а тшöктöд серти («Олöмö пöртысь власьт федеральнöй органъяслöн нормативнöй акт бюллетень», 2007, февраль 12 лун);

«Улыс тшупöда уджсикасö велöдчöм да квалификация тшупöд йылысь государственнöй образеца документ бланок формаяс вынсьöдöм йылысь» Россия Федерацияса йöзöс велöдан да наука министерстволöн 2006 во декабр 28 лунся 340 №-а тшöктöд серти (2007 во март 9 лунся редакцияын) («Олöмö пöртысь власьт федеральнöй органъяслöн нормативнöй акт бюллетень», 2007, март 12 лун);

«Шöр тшупöда уджсикасö велöдчöм йылысь государственнöй образеца документ бланок формаяс вынсьöдöм йылысь» Россия Федерацияса йöзöс велöдан да наука министерстволöн 2006 во декабр 21 лунся 333 №-а тшöктöд серти (пасйöма Россия Федерацияса минюстöн 2007 во январ 26 лунся 8855 №) («Олöмö пöртысь власьт федеральнöй органъяслöн нормативнöй акт бюллетень», 2007, март 12 лун);

«Шöр тшупöда уджсикасö велöдчöм да квалификация тшупöд йылысь государственнöй образеца документъяс сетан пöрадок, лöсялана документ бланокъясö гижан да найöс видзан инструкция вынсьöдöм йылысь» Россия Федерацияса йöзöс велöдан да наука министерстволöн 2007 во март 9 лунся 80 №-а тшöктöд серти («Российскöй газет», 2007, май 16 лун);

«Улыс тшупöда уджсикасö велöдчöм да квалификация тшупöд йылысь государственнöй образеца документъяс сетан пöрадок, лöсялана документ бланокъясö гижан да найöс видзан инструкция вынсьöдöм йылысь» Россия Федерацияса йöзöс велöдан да наука министерстволöн 2007 во март 23 лунся 92 №-а тшöктöд серти («Олöмö пöртысь власьт федеральнöй органъяслöн нормативнöй акт бюллетень», 2007, май 7 лун);

«Велöдан учреждениеяс помалысьясöн «Велöдчöмын торъя вермöмъясысь» зарни да эзысь медальяс босьтан формаяс йылысь положение вынсьöдöм йылысь» Россия Федерацияса йöзöс велöдан да наука министерстволöн 2007 во январ 9 лунся 1 №-а тшöктöд серти («Олöмö пöртысь власьт федеральнöй органъяслöн нормативнöй акт бюллетень», 2007, март 12 лун);

«Велöдан учреждениеяс да наука организацияяс государственнöя аккредитуйтöм йылысь положение вынсьöдöм йылысь» Россия Федерацияса Правительстволöн 2008 во июль 14 лунся 522 №-а тшöктöд серти («РФ законодательстволöн собрание», 2008.07.21, 29 № (2 юк.), 3520 ст.);

Велöдан удж лицензируйтöм йылысь положение серти, мый вынсьöдöма Россия Федерацияса Правительстволöн 2000 во октябр 18 лунся 796 №-а шуöмöн («Российскöй газет», 208 №, 2000.10.27);

«Öткымын предмет велöдöмын торъя вермöмъясысь» ошкан грамота да «Велöдчöмын бур вермöмъясысь» ошкан лист форма образецъяс вынсьöдöм йылысь» Россия Федерацияса йöзöс велöдан да наука министерстволöн 2007 во март 9 лунся 75 №-а тшöктöд серти («Олöмö пöртысь власьт федеральнöй органъяслöн нормативнöй акт бюллетень», 19 №, 2007.05.07);

«Велöдчысьяслöн ставроссияса олимпиадаын вермысьяслы да призёръяслы диплом образецъяс вынсьöдöм йылысь» Россия Федерацияса йöзöс велöдан да наука министерстволöн 2008 во май 19 лунся 151 №-а тшöктöд серти («Олöмö пöртысь власьт федеральнöй органъяслöн нормативнöй акт бюллетень», 29 №, 2008.07.21);

«Велöдан учреждениеяс да наука организацияяс государственнöя аккредитуйтöм йылысь положение вынсьöдöм йылысь» Россия Федерацияса Правительстволöн 2008 во июль 14 лунся 522 №-а тшöктöд серти (2007 во март 9 лунся редакцияын) («РФ законодательстволöн собрание», 2008.07.21, 29 № (2 юк.), 3520 ст.);

«Коми Республикаын велöдан удж нуöдöм лицензируйтöм кузя нормативнöй документъяс вынсьöдöм йылысь» Коми Республикаса йöзöс велöдан министерстволöн 2008 во декабр 31 лунся 375 №-а тшöктöд серти (Консультант-плюс);

«Коми Республика мутасын велöдан учреждениеяс да налысь филиалъяс государственнöя аккредитуйтöм кузя нормативнöй документъяс вынсьöдöм йылысь» Коми Республикаса йöзöс велöдан министерстволöн 2008 во декабр 31 лунся 376 №-а тшöктöд серти (Консультант-плюс);

1.4. Тайö Административнöй регламентыс регламентируйтö Коми Республика мутасын велöдан учреждениеяс, кодъяслöн эм государственнöй аккредитация (федеральнöй велöдан учреждениеяс да вылыс тшупöда да вузбöрса уджсикасö велöдан учреждениеяс кындзи), велöдчан да (либö) квалификация тшупöд йылысь государственнöй образеца документ бланокъясöн могмöдан процедура («Велöдчöм йылысь» Россия Федерацияса Оланпаслöн 27 статьяса 7 пункт).

1.5. Велöдан учреждениеяс документ бланокъясöн могмöдöм кузя государственнöй могсö збыльмöдö Коми Республикаса йöзöс велöдан министерствоын котыртан, кадрöвöй да аналитическöй удж нуöдан юкöн.

1.6. Государственнöй могсö збыльмöдö Коми Республикаса йöзöс велöдан министерство.

Коми Республикаса йöзöс велöдан министерство государственнöй мог збыльмöдiгöн кутö йитöд:

Коми Республика мутасын меставывса асвеськöдлан органъяскöд (велöдöмöн веськöдлан меставывса (муниципальнöй) органъяскöд) да велöдан учреждениеяскöд став сикас велöдан тшупöд серти велöдчöм виччысяна помалысьяс йылысь насянь заявкаяс да юöр босьтöмöн (2, 3, 4, 6 №-а содтöдъяс);

Коми Республикаса сьöм овмöс министерствокöд государственнöй заказ вöчöмöн да поставщик индöмöн, государственнöй контрактъяс реестр нуöдöмöн;

поставщикъяскöд документ бланокъяс вöчöм да вайöм вылö государственнöй контрактъяс накöд кырымалöмöн, сёрнитчöмъяс кырымалöмöн, документ бланокъяс вöчöм йылысь юöр босьтöмöн, насянь документ бланокъяс примитöмöн.

1.7. Шыöдчысьясöн вермасны лоны Коми Республика мутасын велöдан учреждениеяс, кодъяслöн эм государственнöй аккредитация (федеральнöй велöдан учреждениеяс да вылыс тшупöда да вузбöрса уджсикасö велöдан учреждениеяс кындзи).

Муниципальнöй велöдан учреждениеяссянь шыöдчысьясöн лоöны муниципальнöй органъяс, кодъяс веськöдлöны велöдан юкöнын.

Велöдан муниципальнöй юкöнъяс да велöдан учреждениеяс нимсянь документ бланокъяс босьтöм вылö заявка вермöны сетны:

йöз, кодъяс уджалöны оланпас, мукöд правовöй акт да учредительнöй документъяс серти дöверенносьттöг – юрнуöдысьяс;

петкöдлысьяс дöверенносьтöн подулалöм уджмогъяс серти.

Оланпасöн урчитöм случайяс дырйи велöдан учреждение нимсянь вермöны уджавны сылöн учредительяс.

1.8. Государственнöй мог збыльмöдан бöръя помшуöмöн лыддьыссьö велöдчан да (либö) квалификация тшупöд йылысь государственнöй образеца документ бланокъяс шыöдчысьöн босьтöм.

**2. Государственнöй мог збыльмöдан пöрадок дорö корöмъяс**

**2.1. Государственнöй мог збыльмöдöм йылысь юöр сетан пöрадок.**

2.1.1. Государственнöй мог збыльмöдан пöрадок йылысь юöртсьö:

веськыда Коми Республикаса йöзöс велöдан министерствоö;

телефон связь средствоясöн вöдитчöмöн, электроннöя юöртöмöн, арталан да электроннöй техникаöн;

öтув вöдитчан юöр сетан да телекоммуникационнöй везъясын (сы лыдын Öтуввезын) сетöмöн, йöзлы юöр сетан средствоясын йöзöдöмöн, юöртан материалъяс (брошюраяс, буклетъяс) лэдзöмöн.

2.1.2. Коми Республикаса йöзöс велöдан министерстволöн инпас: 167982, Коми Республика, Сыктывкар, К.Маркс ул., 210; справкаяс вылö телефон – 445635, Öтуввез – сайт:www. komiedu.ru.

Коми Республикаса йöзöс велöдан министерстволöн уджалан кад: быдлунъя уджлöн заводитчöмыс да помасьöмыс 8-45-сянь 18-00 часöдз (пекничаö 8-45-сянь 16-45 часöдз лöсялöмöн), нывбабаяслöн – 8-45-сянь 17-15 часöдз (пекничаö 8-45-сянь 15-45-öдз лöсялöмöн); шойччан кад 13-00-сянь 14-00-öдз.

2.1.3. Государственнöй мог збыльмöдан процедура йылысь юöр юöртсьö справкаяс (консультацияяс) вылö телефон номеръяс пыр, а сiдзжö сетсьö öтув вöдитчан юöр сетан да телекоммуникационнöй везъясын (сы лыдын Öтуввезын), йöзöдсьö йöзлы юöр сетан средствоясын да сеталан юöртан материалъясын (например, брошюраясын, буклетъясын да с.в.).

2.1.4. Шыöдчысьлöн телефон пыр да устнöя шыöдчöм вылö вочавидзигöн специалист подробнöя да вежавидзöмöн (корректнöя) юöртö сы дiнö шыöдчысьяслы найöс интересуйтысь юалöмъяс кузя. Телефон пыр вочакыв шуигöн колö медводз висьтавны сы йылысь, кыдзи шусьö органыс, кытчö звöнитiс шыöдчысьыс, телефон звöнок примитысь специалистлысь ов, ним, вич да чин.

Сэк, кор специалист, кодi примитiс телефон звöноксö, оз вермы ачыс вочавидзны юалöмъяс вылö, колö вуджöдны сiйöс мöд чина мортлöн телефон вылö либö шыöдчысьлы колö висьтавны мöд телефон номер, мый серти позьö босьтны колана юöр.

2.1.5. Сы йылысь, кыдзи збыльмöдсьö государственнöй могыс, специалист юöртö шыöдчыськöд аддзысьлiгöн, Öтуввезöн вöдитчöмöн, пошта, телефон, электоннöй пошта пыр.

2.1.6. Документ бланокъяс воан кадколаст йылысь да найöс босьтны позянлун йылысь юöртсьö заявка сетiгöн, а кадколастыс кö чинö – шыöдчöмын индöм телефон либö электроннöй пошта пыр.

**2.2. Государственнöй мог збыльмöдöм йылысь консультацияяс (справкаяс) сетан пöрадок.**

Государственнöй мог збыльмöдан юалöмъяс кузя консультацияяс (справкаяс) нуöдöны государственнöй мог збыльмöдысь специалистъяс.

Консультацияяс сетöны татшöм юалöмъяс кузя:

кутшöм документъяс колöны, медым босьтны документ бланокъяс, сетöм документъяслöн комплектносьт (тырманлун);

кор примитöны заявкаяссö;

кор сетöны документ бланокъяссö;

велöдан учреждениеясын велöдчöм да (либö) квалификация тшупöд йылысь государственнöй образеца документ бланокъясöн могмöдöм кузя административнöй процедура нуöдöмын государственнöй мог збыльмöдан кадколаст;

государственнöй мог збыльмöдан пöрадоккöд йитчöм мукöд юалöм кузя.

Консультацияяс сетöны личнöя шыöдчигöн, Öтуввез сайт пыр, телефон да электроннöй пошта пыр.

Öтув сяма консультацияяс (документ бланокъясöн могмöдöм кузя государственнöй мог збыльмöдысь органлöн места, уджалан ног, колана документъяс йылысь) вермасны нуöдны автоинформируйтан средствоясöн вöдитчöмöн.

**2.3. Государственнöй мог збыльмöдöм вылö колана документъяс дорö корöмъяс**

Медым нуöдны государственнöй мог збыльмöдöм кузя административнöй процедура, шыöдчысьлы колö сетны документъяссö государственнöй мог босьтöм вылö колана документ лыддьöг серти тайö административнöй регламентлöн 2.6. пункт серти.

**2.4. Государственнöй мог збыльмöдöм вылö колана документ лыддьöг.**

Государственнöй мог збыльмöдöм вылö шыöдчысь сетö Коми Республикаса йöзöс велöдан министерствоö татшöм документъяс:

заказ (заявка) спецификация 2 экземплярöн (2, 3, 4 №-а содтöдъяс);

государственнöй образеца велöдчöм йылысь документ бланокъяс 200\_\_\_ во.10. 01 лунсянь 200\_\_\_ во 10.01 лунöдз рöскодуйтöм йылысь отчёт (6 №-а содтöд);

велöдан учреждение аккредитуйтöм йылысь эскöдан гижöд копия (содтöдъясöн);

велöдан учреждениеöн велöдан удж збыльмöдöм вылö лицензия копия (содтöдъясöн);

Административнöй регламентлöн тайö пунктын урчиттöм документъяссö шыöдчыссянь корны оз позь.

**2.5. Шыöдчысьöн сетан документъяс дорö корöмъяс.**

2.5.1. Заявка сетсьö индöм формаöн административнöй регламент дорö 2, 3, 4 №-а содтöдъяс серти.

2.5.2. Заявкаын колö тöд вылö босьтны, кымын школа помалысь öнiя велöдчан воын, кымын документ бланок колö дубликатъяс сетöм вылö, а сiдзжö кымын документ бланок ковмас компенсируйтöм вылö, гижигöн кö тшыкас.

2.5.3. Тайö пунктын индöм документъяссö вермасны гижны ки помысь либö машина отсöгöн, печатайтны электроннöй печатайтан устройствояс отсöгöн.

**2.6. Государственнöй мог збыльмöдан став кадколаст.**

2.6.1. Государственнöй мог збыльмöдан став кадколаст оз вермы лоны шыöдчысьöн заявка сетан лунсянь 10 тöлысьысь дырджык тайö административнöй регламентлöн 2.6 пункт серти.

2.6.2. Государственнöй мог збыльмöдны кутшöмкö кад кежлö дугöдöм йылысь юöр мöдöдöны шыöдчысьлы заказнöй письмööн да мöдысь юöртöны телефон либö электроннöй пошта пыр, мый индöма шыöдчöмын (шыöдчöмын кö эмöсь лöсялана юöръяс).

2.6.3. Государственнöй мог быд подув серти збыльмöдöм позьö кутшöмкö кад кежлö дугöдны öтчыдысь, сэтшöм случай кындзи, кор кутшöмкö кад кежлö дугöдöны ёрдлöн шуöм либö решение серти.

2.6.4. Государственнöй мог збыльмöдöм кутшöмкö кад кежлö дугöдöны:

кор шыöдчыссянь воö велöдчан да (либö) квалификация тшупöд йылысь государственнöй образеца документ бланокъяс сетöмын кутшöмкö кад кежлö дугöдöм йылысь гижöда шыöдчöм кутшöмкö кад кежлö дугöдöм вылö помкаяссö да кадколастö индöмöн – куим тöлысьысь оз унджык кадколаст вылö;

кор шыöдчысьлöн документъяс збыльлунын да сэнi индöм юöръяс стöчлунын эмöсь майшасьöмъяс – öти тöлысьысь оз унджык кадколаст вылö;

кор воö государственнöй мог кутшöмкö кад кежлö дугöдöм йылысь ёрдлöн шуöм либö решение – ёрдöн индöм кадколаст вылö.

**2.7. Документ бланокъясöн могмöдöмын öткажитан подув лыддьöг.**

Шыöдчысьлы вермасны öткажитны Коми Республика мутасын велöдан учреждениеясса бланокъясöн могмöдöмын. Öткажитöм вылö подувъяс:

торкöны документъяс сетан кадколастсö;

сетöм документъясыс тайö административнöй регламентлöн 2.6. пунктын индöм документ лыддьöглы оз лöсявны;

шыöдчöмъясыс федеральнöй велöдан учреждениеяслöн да вылыс тшупöда да вузбöрса уджсикасö велöдан учреждениеяслöн.

**2.8. Государственнöй образеца документ бланокъяс видзан местаяс дорö корöмъяс.**

2.8.1. Коми Республикаса йöзöс велöдан министерствоын, кöнi збыльмöдöны государственнöй мог, лöсьöдöны документ бланокъяс видзöм вылö жыръяс.

2.8.2. Документ бланокъяс видзöм вылö жыръяссö колö видзны косöн, бура тöлöдны да опечатайтны печатьöн.

2.8.3. Документ бланокъяс колö видзны сотчытöм шкапъясын да опечатайтны печатьöн.

**3. Административнöй процедураяс**

Государственнöй мог збыльмöдöмöн лыддьыссьö Коми Республика мутасын велöдан учреждениеяс документ бланокъясöн могмöдöм кузя административнöй процедура.

**3.1. Велöдан учреждениеяс документ бланокъясöн могмöдöмын сьöрсьöн-бöрсьöн мунысь административнöй действиеяс (процедураяс).**

Государственнöй мог збыльмöдöмö пырöны татшöм административнöй процедураяс:

документъяс примитöм да найöс регистрируйтöм (2.6. п.);

öтувъя заявка лöсьöдöм;

государственнöй заказчиклысь заявка лöсьöдöм да Коми Республикаса сьöм овмöс министерствоö сiйöс мöдöдöм;

поставщикъяскöд контрактъяс кырымалöм;

кырымалöм государственнöй контрактъяс йылысь юöръяс Коми Республикаса сьöм овмöс министерствоö мöдöдöм государственнöй контрактъяс реестрö найöс пыртöм могысь;

поставщикъяссянь документ бланокъяс примитöм кузя комиссия лöсьöдöм;

заказ босьтöм;

шыöдчысьлы документ бланокъяс сетöм.

**3.2. Документъяс примитöм да найöс регистрируйтöм.**

3.2.1. Документъяс примитöм кузя административнöй действие заводитöм вылö подувнас лоö Коми Республикаса йöзöс велöдан министерствоö шыöдчысьлöн шыöдчöм государственнöй мог збыльмöдöм вылö колана документъяс пакетöн (административнöй регламентлöн 2.6. пункт).

3.2.2. Кор тöдмалöны, мый колана документъясыс абуöсь, административнöй регламентлöн 2.6. пунктын индöм корöмъяслы сетöм документъясыс оз лöсявны, специалист, кодi кывкутö документъяс примитöм вöсна, 3 лун чöжöн юöртö шыöдчысьлы государственнöй мог збыльмöдны позьтöмлун йылысь, висьталö шыöдчысьлы сетöм документъясын аддзысьöм тырмытöмторъяс йылысь да вöзйö примитны мераяс найöс бырöдöм кузя.

3.2.3. Кор шыöдчысь кöсйö бырöдны мытшöдъяссö государственнöй мог збыльмöдöмсö дугöдлöмöн, документъяс примитöм вöсна кывкутысь специалист индö, кутшöм мытшöдъяс аддзысисны документ бланокъяс заказ оформитöм вылö.

3.2.4. Государственнöй мог збыльмöдöм вылö мытшöдъяс йылысь юöр мöдöдöны шыöдчысьлы заказнöй письмööн да мöдысь юöртöны телефон либö электроннöй пошта пыр, мый индöма шыöдчöмын (шыöдчöмын кö эмöсь лöсялана юöръяс).

3.2.5. Административнöй действиелöн помшуöмöн лыддьыссьö шыöдчысьöн сетöм колана документъясöн да заявкаясöн пакет.

**3.3. Öтувъя заявка лöсьöдöм.**

3.3.1. Öтувъя заявка лöсьöдöм кузя административнöй действие заводитöм вылö подувнас лоö шыöдчысьöн сетöм заявкаяс (2, 3, 4 №-а содтöдъяс).

3.3.2. Документъяс примитöм вöсна кывкутысь специалист 7 лун кадколастö лöсьöдö государственнöй мог збыльмöдöм вылö колана документъяс пакет да сетö сiйöс специалистлы, кодi кывкутö Коми Республикаса сьöм овмöс министерствокöд йитöд кутöм вöсна.

3.3.3. Административнöй действиелöн помшуöмöн лыддьыссьö дась öтувъя заявка.

**3.4. Государственнöй заказчиклысь заявка лöсьöдöм да Коми Республикаса сьöм овмöс министерствоö сiйöс мöдöдöм.**

3.4.1. Государственнöй заказчиклысь заявка лöсьöдöм кузя административнöй действие заводитöм вылö подувнас лоö öтувъя заявка. Öтувъя заявкасö визируйтö планово-экономическöй юкöнса начальник, йöзöс велöдан министрöс вежысь, экономическöй юалöмъяссö курируйтысь.

Специалист, кодi кывкутö Коми Республикаса сьöм овмöс министерствокöд йитöд кутöм вöсна, сылы сетöм öтувъя заявка сетöмсянь 5 уджалан лун чöжöн лöсьöдö государственнöй коланлун вылö документ бланокъяс босьтöмын заказ иналöм вылö государственнöй заказчиклысь заявка.

3.4.2. Государственнöй заказчиклысь заявка лöсьöдöны öти экземплярöн да гижöны:

государственнöй заказчиклысь ним, места, пошта инпас, электроннöй инпас;

йитöд кутан мортлысь либö йöзлысь ов, ним, вич да телефон;

колана документ бланокъяслысь лыд;

документ бланокъяслысь техника боксянь корöмъяс, оформитöм, качество дорö корöмъяс (ГОСТ, ТУ, ОСТ, СаНПиН серти); документ бланокъяслöн тöбöд дорö корöм;

качество гарантияяс сетан кадколаст да ыджда дорö корöмъяс;

заказ иналöмын участвуйтысьяс дорö корöмъяс (печатнöй прöдукция вöчöм вылö лицензия, мый видзсьö «Б» тшупöдысь абу улынджык пöрйöгъясысь);

документ бланокъяслысь босьтан места, условиеяс да кадколаст;

заявкаöн могмöдöм дорö, збыльмöдöм дорö корöмъяс (колана дырйи);

контрактъяслысь медводдза (медыджыд) дон, сiйöс лöсьöдан пöрадок да сьöмöн могмöдан источник;

заказ иналöмын участвуйтысьяслысь заявкаяс донъялан критерийяс;

аукционнöй комиссия составö государственнöй заказчикöс петкöдлысьясöс пыртöм йылысь вöзйöмъяс;

государственнöй контрактлысь бала (быд лот дорö).

3.4.3. Государственнöй заказчиклысь лöсьöдöм заявкасö визируйтöны специалист, кодi кывкутö Коми Республикаса сьöм овмöс министерствокöд йитöд кутöм вöсна да Коми Республикаса йöзöс велöдан министерстволöн государственнöй заказ иналан юкöнса начальник.

Действие збыльмöдöмлöн медыджыд кадколастыс лоö 2 лун.

3.4.4. Государственнöй заказчиклысь визируйтöм заявкасö сетöны Коми Республикаса йöзöс велöдан министрлы, либö министрöс тайö туйвизьсö курируйтысь вежысьлы видлалöм да кырымалöм вылö.

Действие збыльмöдöмлöн медыджыд кадколастыс лоö 1 лун.

3.4.5. Государственнöй заказчиклысь кырымалöм заявка регистрируйтöны Коми Республикаса йöзöс велöдан министерстволöн государственнöй заказ иналан юкöнса мöдöдан документация журналын.

 Специалист, кодi кывкутö Коми Республикаса сьöм овмöс министерствокöд йитöд кутöм вöсна, сетö государственнöй заказчиклысь регистрируйтöм заявкасö Коми Республикаса сьöм овмöс министерствоö.

Действие збыльмöдöмлöн медыджыд кадколастыс лоö 1 лун.

3.4.6. Административнöй действиелöн помшуöмöн лыддьыссьö государственнöй заказчиклöн заявка да Коми Республикаса сьöм овмöс министерствоö сiйöс мöдöдöм.

**3.5. Поставщикъяскöд контрактъяс кырымалöм.**

3.5.1. Контрактъяс кырымалöм кузя административнöй действие заводитан подулöн лоö государственнöй заказчиклöн лöсьöдöм заявка.

3.5.2. Сэк, кор аукционын участвуйтöм вылö заявкаяс видлалан помшуöмъяс подув вылын сöмын öти заказ иналöмын участвуйтысь лыддьöма аукционын участвуйтысьöн да аукционсö оз артмы нуöдны, Коми Республикаса йöзöс велöдан министерство аукционын участвуйтöм вылö заявкаяс видлалан сёрнигижöд кырымалан лунсянь 3 уджалан лунöн сетö аукционын вермысьлы государственнöй контракт баласö, мый содтыссьö аукцион йылысь документация дорö.

Государственнöй контрактсö позьö кырымавны Коми Республикаса йöзöс велöдан министерствокöд 10 лунысь оз водзджык официальнöй сайтын аукционын участвуйтöм вылö заявкаяс видлалан сёрнигижöд йöзöдан лунсянь.

3.5.3. Сэк, кор аукционсö лыддьöны артмöмöн, Коми Республикаса йöзöс велöдан министерство аукцион сёрнигижöд кырымалан лунсянь 3 уджалан лунöн сетö аукционын вермысьлы государственнöй контракт баласö.

Государственнöй контрактсö кырымалö Коми Республикаса йöзöс велöдан министерство 10 лунысь оз водзджык сiйö лунсянь, кор Коми Республикаса сьöм овмöс министерство йöзöдö официальнöй сайтын аукционса сёрнигижöд.

3.5.4. Административнöй действиелöн помшуöмöн лыддьыссьö поставщиккöд кырымалöм контракт.

**3.6. Кырымалöм государственнöй контрактъяс йылысь юöръяс Коми Республикаса сьöм овмöс министерствоö мöдöдöм государственнöй контрактъяс реестрö найöс пыртöм могысь.**

3.6.1. Административнöй действие заводитан подулöн лоö поставщикöд кырымалöм контракт.

3.6.2. Специалист, кодi кывкутö Коми Республикаса сьöм овмöс министерствокöд йитöд кутöм вöсна, государственнöй контракт кырымалöмсянь, сiйöс вежöмсянь либö збыльмöдöмсянь 3 лунысь оз сёрджык мöдöдö Коми Республикаса сьöм овмöс министерствоö электроннöя либö бумага вылын государственнöй контракт (либö сiйöс вежöм) йылысь юöръяс тайö административнöй регламентлöн 2, 3, 4 №-а содтöдъясын индöм форма серти «Заказъяс иналан кывкöртöдъяс серти кырымалöм государственнöй либö муниципальнöй контрактъяслысь реестръяс нуöдöм йылысь положение вынсьöдöм йылысь да Öтуввезын официальнöй сайтын, кöнi йöзöдсьöны индöм реестръясыс, технологическöй, уджтасса, лингвистическöй, правовöй да организационнöй могмöдан средствояс дорö корöмъяс йылысь» Россия Федерацияса Правительстволöн 2006 во 12. 27 лунся 807 №-а шуöм серти.

3.6.3. Административнöй действиелöн помшуöмöн лыддьыссьöны кырымалöм государственнöй контрактъяс йылысь юöръяс Коми Республикаса сьöм овмöс министерствоö государственнöй контрактъяс реестрö найöс пыртöм могысь.

**3.7. Поставщикъяссянь документ бланокъяс примитöм кузя комиссия лöсьöдöм.**

3.7.1. Комиссия лöсьöдöм кузя административнöй действие заводитан подувнас лоö Коми Республикаса йöзöс велöдан министерствоö документ бланокъяс воöм.

3.7.2. Комиссия лöсьöдöны документ бланокъяс воан лунсянь 5 уджалан лунысь оз сёрджык. Экспертнöй комиссия лöсьöдöм йылысь тшöктöдын быть колö индыны:

экспертнöй комиссия уджлысь медшöр могсö;

экспертнöй комиссия быд пырысьöс (комиссияса веськöдлысьöс да кывкутысь секретарöс индöмöн).

3.7.3. Делопроизводство пöрадокöн экспертнöй комиссия лöсьöдöм йылысь тшöктöд сетöны Коми Республикаса йöзöс велöдан министрлы кырымалöм серти. Действие збыльмöдöмлöн медыджыд кадколастыс лоö 10 минут.

3.7.4. Коми Республикаса йöзöс велöдан министр видлалö экспертнöй комиссия лöсьöдöм йылысь тшöктöд бала. Действие збыльмöдöмлöн медыджыд кадколастыс лоö 1 уджалан лун.

3.7.5. Делопроизводство пöрадокöн экспертнöй комиссия лöсьöдöм йылысь кырымалöм тшöктöд юöртöны комиссияö быд пырысьлы.

3.7.6. Административнöй действиелöн помшуöмöн лыддьыссьö экспертнöй комиссия лöсьöдöм йылысь кырымалöм тшöктöд.

**3.8. Заказ (документ бланокъяс) босьтöм.**

3.8.1. Административнöй действие заводитан подулöн лоö экспертнöй комиссия лöсьöдöм.

3.8.2. Специалист, кодi кывкутö заказ примитöм бöрся, комиссияö пырысьяскöд öтув документ бланокъяс пöсылка воигöн öтлааститöны найöс накладнöй серти.

3.8.3. Кор став бланок лыдыс, налöн номеръясыс да/либö качествоыс оз лöсяв накладнöйлы да контрактлы, сэки гижöны лöсявтöмлун акт кык экземплярöн, öтиыс на пиысь мöдöдöны поставщиклы, а мöдсö видзöны Коми Республикаса йöзöс велöдан министерствоын (10 №-а содтöд).

3.8.4. Кор бланок лыдыс, налöн номеръясыс лöсялöны накладнöйлы да контрактлы, а сiдзжö документ бланокъяс дорö техника боксянь корöмъяслы, сэки гижöны примитан (сетан) акт кык экземплярöн, öтиыс на пиысь мöдöдöны поставщиклы, а мöдсö видзöны Коми Республикаса йöзöс велöдан министерствоын (9 №-а содтöд).

Действие збыльмöдöмлöн медыджыд кадколастыс лоö 1 уджалан лун.

3.8.5. Административнöй действиелöн помшуöмöн лыддьыссьö бланокъяссö сетöм накладнöйкöд öтлааститöм.

**3.9. Шыöдчысьлы документ бланокъяс сетöм.**

3.9.1. Административнöй действие заводитан подулöн лоö сетöм накладнöйкöд бланокъяссö öтлааститöм.

3.9.2. Заявка серти (кор колö, 7 №-а содтöд серти эскöдан гижöд петкöдлöмöн) гижöны накладнöй, кöнi индöны документ бланок ним, регион код, документлысь серия да номер, шыöдчысьлы сетöм бланок лыд.

3.9.3. Государственнöй мог збыльмöдан бöръя помшуöмöн лыддьыссьö шыöдчысьöн велöдчан тшупöд да (либö) квалификация йылысь государственнöй образеца документ бланок босьтöм.

**4. Государственнöй мог збыльмöдöм бöрся видзöдан пöрадок да формаяс**

4.1. Сы бöрся, кыдзи кутчысьöны государственнöй мог збыльмöдöм кузя административнöй процедураясöн индöм сьöрсьöн-бöрсьöн действиеясö да кутшöм решение примитö специалист, видзöдöны чина йöз, кодъяс кывкутöны государственнöй мог зьыльмöдöм кузя удж котыртöм вöсна.

Быд специалистлысь кывкутöмсö вынсьöдöма сылöн чина регламентын законодательстволöн корöмъяс серти.

4.2. Чина морт, кодi кывкутö государственнöй мог зьыльмöдöм кузя удж котыртöм вöсна, нуöдö прöверкаяс сы вылö, кыдзи специалистъяс кутчысьöны да збыльмöдöны административнöй регламентлысь положениеяс, Россия Федерацияса, обласьтса мукöд нормативнöй правовöй акт.

Кадысь кадö контролируйтöмыс овлö 3 тöлысьнас öтчыдысь.

4.3. Государственнöй мог тырвыйö да бура збыльмöдöм бöрся видзöдöмö пырöны прöверкаяс нуöдöм, шыöдчысьяслысь право торкалöмъяс корсьöм да бырöдöм, государственнöй мог збыльмöдiгöн чина йöзлöн решениеяс вылö, вöчöмтор (вöчтöмтор) вылö норасьöмъясöн шыöдчысьяслöн шыöдчöмъяс видлалöм, на серти решениеяс примитöм да на вылö вочакывъяс дасьтöм.

Кор нуöдöм прöверкаяслöн кывкöртöдъяс серти сюрöны шыöдчысьяслöн право торкалöмъяс, мыжаяссö кыскöны кывкутöмö Россия Федерацияса законодательство серти.

4.4. Государственнöй мог тырвыйö да бура збыльмöдöмсö прöверитöны Коми Республикаса йöзöс велöдан министерстволöн торъя правовöй актъяс (тшöктöдъяс) подув вылын.

4.5. Прöверкаяс вермöны лоны планöвöйöсь (нуöдöны Коми Республикаса йöзöс велöдан министерстволöн воджынся либö вося планъяс подув вылын).

4.6. Прöверитiгöн вермасны видлавны государственнöй мог збыльмöдöмкöд йитчöм став юалöм (комплекснöй прöверкаяс), либö торъя юалöмъяс (тематическöй прöверкаяс). Прöверкасö вермасны нуöдны сiдзжö шыöдчысьлöн торъя шыöдчöм серти.

4.7. Государственнöй мог тырвыйö да бура збыльмöдöмсö прöверитöм могысь лöсьöдöны комиссия.

Комиссиялысь помшуöмсö оформитöны справкаöн, кöнi пасйöны адддзöм тырмытöмторъяссö да найöс бырöдöм кузя вöзйöмъяс.

Справкасö кырымалö комиссияса веськöдлысь.

**5. Чина мортлöн вöчöмтор (вöчтöмтор), а сiдзжö государственнöй мог збыльмöдiгöн сыöн примитöм решение обжалуйтан пöрадок**

5.1. Шыöдчысьяслöн эм право государственнöй мог збыльмöдiгöн Коми Республикаса йöзöс велöдан министерствоын чина йöзлысь вöчöмтор либö вöчтöмтор обжалуйтны ёрдöдз да ёрд пöрадокöн «Россия Федерацияса гражданалысь шыöдчöмъяс видлалан пöрадок йылысь» 2006 во май 2 лунся 59-ФЗ №-а Федеральнöй оланпас серти («Российскöй газет», 95 №, 2006.05.05);

5.2. Коми Республикаса йöзöс велöдан министерствоын специалистъяслöн удж бöрся видзöдö Коми Республикаса йöзöс велöдан министр.

Шыöдчысьяс вермöны обжалуйтны Коми Республикаса йöзöс велöдан министерствоын специалистъяслысь вöчöмтор либö вöчтöмтор.

5.3. Шыöдчысьяслöн эм право шыöдчыны норасьöмнас аслыс либö мöдöдны гижöда шыöдчöм, норасьöм (корöмöн шыöдчöм).

Норасьöмсö видлалöны «Гражданаöс примитöм, гражданалысь устнöй да гижöда шыöдчöмъяс ас кадö да тырвыйö видлалöм, на серти решениеяс примитöм да öнiя законодательствоöн индöм кадколастö вочакывъяс мöдöдöм» Коми Республикаса йöзöс велöдан министерстволысь государственнöй мог олöмö пöртан административнöй регламент серти.

5.4. Шыöдчысьяс вермöны юöртны ассьыныс правояс да оланпас серти интересъяс торкалöм, чина йöзлöн праволы паныд решение, вöчöмтор либö вöчтöмтор, административнöй регламентлысь положениеяс торкалöм, абу корректнöй поведение либö служебнöй этика торкöм йылысь: телефон пыр 445635, Öтуввез-сайтын www.komiedu.ru; электроннöй пошта пыр: minedukomi@yandex.ru.

5.5. Шыöдчысьлöн юöрын колö пасйыны татшöмтор:

гражданинлысь, кодлы сетсьö юöрыс, ов, ним, вич (юридическöй кывкутысьлöн ним), сылысь олан либö овлан места;

органлысь ним, специалистлысь, кодлöн решениеыс, вöчöмторйыс (вöчтöмторйыс) торкö шыöдчысьлысь правояссö да оланпас серти интересъяссö, чин, ов, ним да вич (эм кö юöрыс);

кутшöм правояс да оланпас серти интересъяс торкöма, кутшöм решение, вöчöмтор (вöчтöмтор) праволы паныд;

кыдзи позьö юöртны шыöдчысьлы сылысь шыöдчöм видлалан помшуöмъяс кузя примтöм мераяс йылысь.

5.6. Заявительлысь гижöда шыöдчöм, мый воö Йöзöс велöдан министерствоö, видлалöны гижöда шыöдчöм регистрируйтан лунсянь 30 лун чöжöн. Торъя случайясын, а сiдзжö запрос мöдöдiгöн, мый индöма «Россия Федерацияса гражданалысь шыöдчöмъяс видлалан пöрадок йылысь» 2006 во май 2 лунся 59-ФЗ №-а Федеральнöй оланпаслöн 10 статьяса 2 юкöнöн, Коми Республикаса йöзöс велöдан министрлöн эм право нюжöдны шыöдчöм видлалан кадколастсö 30 лунысь оз дырджык кадколаст вылö заявительлы, кодi мöдöдiс шыöдчöмсö, сiйöс видлалан кадколаст нюжöдöм йылысь юöртöмöн.

5.7. Норасьöмыс лыддьыссьö решитöмöн, сэнi пуктöм став юалöмыс кö лоö видалöма, примитöма колана мераяс да сетöма гижöда вочакыв (компетенция серти) пуктöм юалöмъяс серти.

5.8. Шыöдчысьяслöн эм право обжалуйтны государственнöй мог збыльмöдiгöн примитöм решениеяс, Коми Республикаса йöзöс велöдан министерствоса чина йöзлысь вöчöмтор либö вöчтöмтор ёрд пöрадок серти 3 тöлысь чöжöн. Аттестационнöй комиссиялысь кывкöртöд позьö обжалуйтны ёрд пöрадок серти сöмын аттестация процедура юкöнын.

Шыöдчöм гижысьлöн эм право Россия Федерациялöн öнiя законодательствоöн урчитöм пöрадок серти шыöдчыны öтув юрисдикциая ёрдö либö арбитражнöй ёрдö.

Исакова 30 042 пас